Brian Rafalski (s. 28. lokakuuta 1973 Dearborn, Michigan, Yhdysvallat) on yhdysvaltalainen uransa lopettanut jääkiekkopuolustaja, joka edusti viimeiset kautensa NHL:ssä Detroit Red Wingsiä. Rafalskilla kesti kauan päästä NHL:ään, mutta hän onnistui voittamaan kolme Stanley Cupia ja vakiinnuttamaan paikkansa liigan tähtipelaajien joukossa. Ennen NHL-uraa hän pelasi muun muassa SM-liigassa yhden kauden HPK:ssa, jossa voitti pronssia, sekä kaksi kautta HIFK:ssa, jossa hän voitti kultaa ja hopeaa. Viimeisellä kaudellaan SM-liigassa Rafalski oli yksi HIFK:n avainpelaajista tehden lopullisen läpimurtonsa.
Syntynyt 28. lokakuuta 1973 (ikä 46)
Lempinimi Raffy
Seurat Detroit Red Wings (NHL)
3 Palkinnot & saavutukset
Rafalski allekirjoitti NHL-sopimuksen vapaana agenttina 7. toukokuuta 1999 New Jersey Devilsin kanssa. Hän oli 26-vuotias kauden 1999–2000 alkaessa, eli melko vanha tulokkaaksi, mutta hänellä oli kokemusta Euroopan parhaista sarjoista. Rafalski osoitti tulokaskaudellaan olevansa valmis NHL:ään tekemällä tehot 5+27=32. Hänellä oli iso rooli joukkueessa, kun Devils voitti Stanley Cupin keväällä 2000.
Seuraavalla kaudella Rafalski paransi tehotilastoaan tehden puolustajalle vakuuttavat tehot 9+43=52. Hänen pudotuspeleissä tekemänsä 18 pistettä olivat joukkueen puolustajien ennätysselvennä. Rafalskin edustama Devils pääsi jälleen finaaleihin asti, mutta hävisi mestaruuden Colorado Avalanchelle. Kaudella 2000–2001 Rafalski keräsi jälleen hyvät tehopisteet 7+40=47. Hänet valittiin NHL:n tähdistöotteluun, jossa hän ei kuitenkaan loukkaantumisen takia pelannut.
Kaudella 2001–2002 Rafalski voitti Devilsin puolustajien maalipörssin. Hän oli tärkeässä roolissa Devilsin voittaessa kolmannen Stanley Cupin kahdeksan vuoden sisällä, tällä kertaa voittaen finaalissa Mighty Ducks of Anaheimin. Rafalski siirtyi kesällä 2007 viiden vuoden sopimuksella Detroit Red Wingsiin.[1] Detroitissa hän voitti heti ensimmäisellä kaudellaan uransa kolmannen Stanley Cupin ja ylitti ensimmäistä kertaa NHL-urallaan 10 maalin rajan.
Rafalski lopetti uransa kauden 2010–2011 jälkeen.[2] Kaudella 2013–2014 hän pelasi vielä kokeeksi kolme ottelua ECHL-liigassa mutta joutui luopumaan paluuhaaveistaan selkävaivojensa vuoksi.[3]
Rafalski oli NHL-puolustajaksi pienikokoinen, mutta oli kuitenkin joukkueelleen tärkeä pelintekijä. Hän myös puolusti tehokkaasti, vaikka ei ollutkaan pelitavaltaan puolustava puolustaja, kuten esimerkiksi entinen pakkiparinsa Scott Stevens. Brian Rafalskin parina pelasivat myös muun muassa Scott Niedermayer, Colin White ja Nicklas Lidström
Rafalski pääsi edustamaan Yhdysvaltoja ensi kertaa Salt Lake Cityn talviolympialaisiin 2002, joissa Yhdysvallat hävisi Kanadalle finaalissa lukemin 2–5. Rafalski on edustanut Yhdysvaltoja kansainvälisissä turnauksissa myös maailmancupissa 2004, Torinon talviolympialaisissa 2006, sekä Vancouverin talviolympialaisissa 2010, jossa hän saavutti olympiahopeaa ja hänet valittiin myös turnauksen tähdistökentälliseen. Vancouverin finaali ratkesi Rafalskin puolustusvirheeseen, josta Sidney Crosby pystyi tekemään voittomaalin jatkoajalla.
Palkinnot & saavutuksetMuokkaa
1997 – Pekka Rautakallio -palkinto SM-liigan parhaana puolustajana
1998 – Suomenmestaruus
1999 – Matti Keinonen -palkinto parhaasta +/– -lukemasta SM-liigassa
1999 – Pekka Rautakallio -palkinto SM-liigan parhaana puolustajana
1999 – Kultainen kypärä pelaajien äänestämänä SM-liigan parhaana pelaajana
1999–2000 – NHL:n All-Rookie-joukkue
1999–2000 – NHL:n helmikuun kuukauden tulokas
1999–2000 – Stanley Cup
2002 – Olympiahopeaa
2003–2004 – NHL:n tähdistöottelun Itäisen konferenssin avauskentässä
2003–2004 – Stanley Cup
2008 – Stanley Cup
2010 – Olympiahopeaa + turnauksen paras puolustaja + valinta tähdistökentälliseen
↑ Red Wings Sign Blueliner Rafalski
↑ Brian Rafalskin komea ura paketissa 26.5.2011. Helsingin Sanomat. Viitattu 28.5.2011.
↑ Uusitalo, Timo: Kolminkertainen Stanley Cup -voittaja ripusti toistamiseen hokkarit naulaan Yle.fi. 28.1.2014. Yle. Viitattu 29.1.2014.
Olli Jokinen Matti Keinonen -palkinnon voittaja
Allan Measures Pekka Rautakallio -palkinnon voittaja
Wikimedia Commonsissa on kuvia tai muita tiedostoja aiheesta Brian Rafalski.
Noudettu kohteesta ”https://fi.wikipedia.org/w/index.php?title=Brian_Rafalski&oldid=17295898”
Viimeksi muokattu 9. toukokuuta 2018 kello 17.24